Lolland-Falsters Stifts-Tidende, 1846-08-03
Jndenlandske Efterretninger. Forrige Søndag blev nedenfølgende Ansøgning fra 9 Deputerede for de mindre Landeiendomsbesiddere i Østifterne (B. Christensen, Frederichsen, P. Steffensen, Maale, Jørgen, Pedersen, P. Hansen, P. Jørgensen, Jacob Jensen og Petersen) overbragt Hs. Majestæt: "Allernaadigste Konge! Vi undertegnede Deputerede for de mindre Landeiendomsbesiddere i Østifterne ere mødte i denne Stænderforsamling i fast Tro paa Deres Majestæts allerhøieste Løfte, at Værnepligten skulde blive ligge for alle Stænder, saa at Alle paa lige Maade bleve underkastede de Byrder, den paalægger, en Tro, som end meere hævede sig, da vi i forrige Stænderforsamling hørte grundede Jndvendinger gjøres fra mange Sider gjældende mod de i det da fremlagte Lovforslag indførte Undtagelser, og da vi hørte det gjentagne allernaadigste Tilsagn, som Deres Majestæt garde forskjellige Deputationer af Landets Bondestand, der fra forskjellige Egne i afvigte Efteraar indbragte Bønskrifter om en ligelig Fordeling af Værnebyrden. Vi bleve derfor ængstelige i Sindet, da vi erfarede, at intet Lovudkast var blevet udarbeidet til at forelægges denne Stænderforsamling. Vel have vi modtaget den kongelige Commissarii Erklæring, at en Commission med stor Jver arbeider paa denne Sag, saa at det er at haabe, at det deraf fremkommende Lovudkast endnu i denne Stænderforsamling kunde forelægges, men det er tillige erklæret, at der ogsaa skal udarbeides nye Krigsartikler og Disciplinarlove, og vi vide, at disse alt i en Række af Aar, men hidtil uden Resultat, have været paatænkte og bearbeidede; ligesom vi ogsaa, af hvad der alt har tildraget sig, ere komne til at frygte for, at ikke alle de, hvis Bistand Deres Majestæt maa betjene Dem af til Bearbeidelsen af denne Sag, ere fuldkommen tilbøielige til at fremme en paa virkelig Lighed begrundet Opfyldelse af Værnepligten. Vi frygte saaledes for, at det kun halvt bebudede Lovndkast enten ikke vil komme, eller, om det kommer, skal blive saaledes, at Forsamlingen ikke troer at burde tilraade det, eller komme saa seent, at det ikke kan skjænkes behørig Opmærksomhed, og Værnepligtssagen derfor enten atter skal blive udsat to Aar eller komme til en umoden Afgjørelse. For at undgaae disse Farer og for at vise Deres Majestæt paany, hvor meget Medlemmerne af vor Stand ere tilbøielige til at tove saalænge, som Deres Majestæt maatte finde fornødent, for at bringe denne vigtige Sag til heldig Afgjørelse, men tillige for at opfylde en usvigelig Pligmod den Stand, der har kaaret os til at møde i Stænderne, have vi troet at burde indgaae til Deres Majestæt med allerunderdanigst Bøn om, at Deres Majestæt, uanseet hvilke Bestemmelser der iøvrigt maatte tages angaaende Værningsvæsenet, allernaadigst vilde lade udgaae eller i hvert Tilfælde forelægge Stænderne allerede i denne Session til Raadgivning følgende ganske simple Lov: "At alle Drengebørn, som endnu ikke den 1ste Januar 1847 have fyldt 16 Aar, samt alle de, som senere fødes, uden Hensyn til Stand eller Rang, dog de kongelige Børn naturligviis undtagne, indføres i Lægds- eller Værnepligtsrullerne, for efterhaanden, som de indtræde i den foreskrevne Alder, at behandles alle paa lige Maade efter de til den Tid bestaaende Udskrivningsanordninger." Deres Majestæt vil allernaadigst indsee, at denne ene Bestemmelse hæver alle Vanskeligheder. Vor Stand faaer ved den Sikkerhed for, at det allerhøieste Løfte engang i en ikke alt for fjern Fremtid bliver opfyldt, saaledes at Lighed indtræder; de andre Stænder faae Tid til at forberede sig, og de Mænd, til hvem det allernaadigst er overdraget at udarbeide de herhen hørende Love, faae saavel den fornødne Tid som fornyet og forøget Opfordring til at sætte sig indi Ydernes Stilling, i hvis Række de og deres da med Vished vide, at de skulle indtræde. – At vor Stand stedse er beredt til at bære de personlige Byrder, som Fædrelandets Tarv kræver, og til med Troskab at opfylde de ærefulde Forpligtelser, som Deres Majestæt allernaadigst paabyder det hele Folk, derom behøve vi vist ikke her paany at give Deres Majestæt allerunderdanigst Forsikkring. – Roeskilde, den 24de Juli 1846.